Javier Pérez de Cuéllar
<s>Havijer Perez de Kuljear Gera (; Lima, 19. januar 1920 - 2020) je peruanski političar i peti po redu generalni sekretar Ujedinjenih nacija u periodu od 1982. do 1991. u dva mandata.</s><s>Bio je advokat, a od 1944. radi i u Ministarstvu inostranih poslova Perua.</s><s>Tokom diplomatske karijere služio je u mnogim zemljama, između ostalog bio je i ambasador u Moskvi.</s><s>1971. je izabran za ambasadora Perua u Ujedinjenim nacijama.</s>

<s>1995. je izgubio trku za predsednika Perua protiv Alberta Fuhimorija.</s><s>Bio je predsednik Saveta ministara Perua, kao i ministar spoljnih poslova od novembra 2000. do jula 2001, tokom nemirnog perioda nakon ostavke Fuhimorija zbog optužbi oko korupcije.</s>

<s>2004. je postavljen za ambasadora u Francuskoj, gde boravi sada.</s>

<s>Bio je i profesor na Univerzitetu Lima, a autor je i brojnih naučnih radova i udžbenika.</s>

<s>Diplomatska karijera</s>

<s>Perez de Kuljear je stupio u peruansko ministarstvo inostranih poslova 1940, a u diplomatsku službu 1944, služeći posle kao sekretar peruanske ambasade u Francuskoj, Ujedinjenom Kraljevstvu, Boliviji i Brazilu.</s><s>Kasnije je služio kao ambasador Perua u Švajcarskoj, Sovjetskom Savezu, Poljskoj i Venecueli.</s>

<s>Bio je član peruanske delegacije na prvoj sednici Generalne skupštine UN i član delegacija od 25. do 30. zasedanja Generalne skupštine.</s><s>1971 je imenovan stalnim predstavnikom Perua u Ujedinjenim nacijama i predvodio je delegacije svoje zemlje na svim sednicama do 1975.</s>

<s>1973. i 1974. je predstavljo svoju zemlju u Savetu bezbednosti, služeći kao predsednik Saveta bezbednosti tokom događaja na Kipru.</s><s>18. septembar je imenovan za Specijalnog predstavnika Generalnog sekretara na Kipru i to mesto je držao do decembra 1977. kada se vratio u službu inostranih poslova Perua.</s>

<s>27. februara 1979, je imenovan za pod-sekretara Generalnog sekretara za specijalna politička pitanja.</s><s>Od aprila 1981, dok je još uvek držao to mesto, delovao je kao lični predstavnik Generalnog sekretara tokom rata u Avganistanu.</s><s>U ovom svojstvu je posetio Pakistan i Avganistan u aprilu i avgustu te godine da bi nastavio pregovore koje je započeo Generalni sekretar nekoliko meseci ranije.</s>

<s>Generalni sekretar</s>

<s>31. decembra 1981, Perez de Kueljar je nasledio Kurta Valdhajma na mestu Generalnog sekretara i ponovo je izabran u oktobru 1986.</s><s>Tokom ova dva roka, posredovao je između Velike Britanije i Argentine povodom Folklandskog rata i promovisao je napore Grupe Kontradora da bi se uspostavio mir u centralnoj Americi.</s><s>Takođe je posredovao u pregovorima oko nezavisnosti Namibije, oko sukoba u Zapadnoj Sahari između Maroka i Polisario fronta i oko pitanja Kipra.</s><s>Njegov drugi mandat se okončao 1992.</s>

<s>Spoljašnje veze</s>

<s>Zvanična biografija na vebsajtu UN</s>

<s>Peruanski političari
Generalni sekretari Ujedinjenih naroda
Biografije, Hladni rat
Autori udžbenika</s>

